มีผื่นขึ้นที่คอค่ะ ตอนแรกก็คันๆเลยเกา สักพักรู้สึกแสบๆเลยไม่ได้อะไรต่อ ตอนเช้าก็เฉยไม่ได้รู้สึกอะไรมากแต่พบว่ารอยผื่นแดงๆยังไม่หาย พอมาช่วงสายเริ่มรู้สึกร้อนๆเหมือนทายาคลายเส้นสูตรร้อนอยู่ตลอด อาการแบบนี้ถือเป็นโรคงูสวัดไหมคะ?
สวัสดีค่ะ การวินิจฉัยที่เป็นไปได้-ตุ่มจากงูสวัด เป็นตุ่มน้ำใส ปวดแสบปวดร้อน อาจเคยมีประวัติเป็นอีสุกอีใสมาแล้วตอนเด็ก โรคจะกำเริบในช่วงที่ร่างกายอ่อนแอ พักผ่อนน้อย หรือมีภูมิคุ้มกันบกพร่อง-ผื่นผิวหนังอักเสบเฉียบพลัน-ตุ่มถูกแมลงกัด อาจเป็นแมลงมีพิษ เช่นแมลงก้นกระดก ทำให้แสบร้อนร่วมด้วยได้การให้ได้การวินิจฉัยที่แน่นอนจำเป็นต้องเห็นรอยโรคจริง หากตุ่มลุกลามเร็ว แสบแดงคันมาก ควรพบแพทย์การดูแลตัวเอง ใช้น้ำเปล่าสะอาดล้างได้ ไม่เอาสบู่ไปถูโดยตรง ไม่ไปแกะเกาบริเวณตุ่ม รักษาความสะอาดไม่ให้เกิดการอับชื้น